CELEX: 31987R3618
Language: el
Date: 1987-11-30 00:00:00
Title: Κανονισμός (ΕΟΚ) αριθ. 3618/87 του Συμβουλίου της 30ής Νοεμβρίου 1987 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας περί τροποποίησης της συμφωνίας που αφορά ορισμένους οίνους, καταγωγής Τυνησίας, οι οποίοι τυγχάνουν ονομασίας προέλευσης

Avis juridique important

|

31987R3618

Κανονισμός (ΕΟΚ) αριθ. 3618/87 του Συμβουλίου της 30ής Νοεμβρίου 1987 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας περί τροποποίησης της συμφωνίας που αφορά ορισμένους οίνους, καταγωγής Τυνησίας, οι οποίοι τυγχάνουν ονομασίας προέλευσης  

Επίσημη Εφημερίδα αριθ. L 340 της 02/12/1987 σ. 0027 - 0027 Φινλανδική ειδική έκδοση: Κεφάλαιο 11 τόμος 13 σ. 0086  Σουηδική ειδική έκδοση: Κεφάλαιο 11 τόμος 13 σ. 0086 

***** ΚΑΝΟΝΙΣΜΟΣ (ΕΟΚ) αριθ. 3618/87 ΤΟΥ ΣΥΜΒΟΥΛΙΟΥ  της 30ής Νοεμβρίου 1987  για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας περί τροποποιήσεως της συμφωνίας που αφορά ορισμένους οίνους, καταγωγής Τυνησίας, οι οποίοι τυγχάνουν ονομασίας προελεύσεως  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας που υπεγράφη στις 25 Απριλίου 1976, και ιδίως το άρθρο 20 παράγραφοι 2  και 3,  Εκτιμώντας:  ότι, με τον κανονισμό (ΕΟΚ) αριθ. 2457/78 (1), το Συμβούλιο ενέκρινε εξ ονόματος της Κοινότητας τη συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας που αφορά ορισμένους οίνους, καταγωγής Τυνησίας, οι οποίοι τυγχάνουν ονομασίας προελεύσεως· ότι η συμφωνία αυτή καθορίζει τον κατάλογο των κρασιών τα οποία εισάγονται ατελώς στην Κοινότητα, εντός των ορίων μιας ετήσιας δασμολογικής ποσόστωσης 50 000 hl·  ότι τα κρασιά που φέρουν την ονομασία «Coteaux d' Utique» έχουν αναγνωρισθεί ότι έχουν δικαίωμα να φέρουν ελεγχόμενη ονομασία προέλευσης σύμφωνα με τον κανονισμό (ΕΟΚ) αριθ. 997/81 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 1224/83 (3),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας για την τροποποίηση της συμφωνίας που αφορά ορισμένους οίνους, καταγωγής Τυνησίας, οι οποίοι τυγχάνουν ονομασίας προελεύσεως, εγκρίνεται εξ ονόματος της Κοινότητας.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Νοεμβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Νοεμβρίου 1987.  Για το Συμβούλιο  Ο Πρόεδρος  N. WILHJELM  (1) ΕΕ αριθ. L 296 της 21. 10. 1978, σ. 1.  (2) ΕΕ αριθ. L 106 της 16. 4. 1981, σ. 1.  (3) ΕΕ αριθ. L 134 της 21. 5. 1983, σ. 1.